+-----------------------------------------------------------------------+
| 12. ฐานะการเงินและผลการดำเนินงาน                                        |
+-----------------------------------------------------------------------+

(1) งบการเงิน

  ก. สรุปรายงานการสอบบัญชี

ปี 2547 - 2549
ผู้สอบบัญชีได้แสดงความเห็นในรายงานการตรวจสอบแบบไม่มีเงื่อนไขโดยมีข้อสังเกตเกี่ยวกับ
ความไม่แน่นอนตามหมายเหตุประกอบงบการเงินเรื่องการประเมินภาษีจากกรมสรรพากร
ซึ่งกล่าวว่า ในระหว่าง ปี 2546 บริษัทฯ ได้รับหนังสือแจ้งการประเมินภาษีเงินได้นิติบุคคลสำหรับปี
2540 จากกรมสรรพากรจาการที่ บริษัทฯ มิได้เฉลี่ยรายจ่าย ดอกเบี้ยจ่าย
และขาดทุนจากอัตราแลกเปลี่ยนเงินตราต่างประเทศของเงินกู้ยืม ให้กับ
กิจการที่ได้รับการส่งเสริมการลงทุน ทำให้ภาระภาษีของบริษัทฯ สำหรับปี 2540
พร้อมเบี้ยปรับและเงินเพิ่มต่ำ เกินไปจำนวนประมาณ 144 ล้านบาท ณ 31 ธ.ค 2548 ซึ่งบริษัทฯ
ยังอยู่ในขั้นตอนการอุทธรณ์กับกรมสรรพากร ฝ่ายบริหารของบริษัทฯ
เชื่อว่าจะไม่มีผลเสียหายแก่บริษัทฯ จากกรณีดังกล่าว จึงมิได้ตั้งสำรองเผื่อผลขาดทุนจา
การประเมินภาษีดังกล่าวไว้ในบัญชีซึ่ง โดยปกติบริษัทฯ มีนโยบายในการตั้งสำรอง ฯ
ทุกครั้งเมื่อได้รับการแจ้ง ประเมินภาษีจากกรมสรรพากร
แต่ในกรณีนี้ฝ่ายบริหารรวมทั้งทนายความที่ปรึกษาของบริษัทฯ เชื่อมั่นว่าบริษัทฯ
จะได้รับการพิจารณายกเว้นการจ่ายภาษีเพิ่มดังกล่าว เมื่อคดีสิ้นสุด
นอกจากนี้เบี้ยปรับและเงินเพิ่มต่ำเกินไป จำนวน 144 ล้านบาท คิดเป็นเพียงร้อยละ 2
ของมูลค่าตามบัญชี (Book Value) ของบริษัทฯ

  ข. ตารางสรุปงบการเงินรวม และ งบการเงินเฉพาะของบริษัทฯ

โปรดดูเอกสารแนบ 3

ค. อัตราส่วนทางการเงินที่สำคัญ

โปรดดูเอกสารแนบ 3

คำอธิบาย และ การวิเคราะห์ของฝ่ายจัดการ 

ภาพรวมผลการดำเนินงานของกลุ่มฮานา

รายได้ของกลุ่มฮานาในปี 2549 เพิ่มขึ้นร้อยละ 24 เมื่อเทียบกับปีที่ผ่านมา โดยมีรายได้ในปี 2549
เท่ากับ 15.0 พันล้านบาท เมื่อเทียบกับรายได้ของปี 2548 จำนวน 12.1 พันล้านบาท
ส่วนรายได้ในรูปสกุลเงินเหรียญสหรัฐเพิ่มขึ้นร้อยละ 31 จากรายได้จำนวน 394.6
ล้านเหรียญสหรัฐในปี 2549โดยเพิ่มขึ้นจาก 301.4 ล้านเหรียญสหรัฐในปี 2548
กำไรจากการดําเนินงานเพิ่มขึ้นร้อยละ 3 คิดเป็นจำนวน 2,204 ล้านบาทในปี 2549 จากจำนวน
2,145 ล้านบาทในปี 2548 ผลกำไรจาก

การดําเนินงานในรูปสกุลเงินเหรียญสหรัฐเพิ่มขึ้นร้อยละ 9 โดยคิดเป็น 58.0 ล้านเหรียญสหรัฐจาก
53.3 ล้านเหรียญสหรัฐในปี 2548

การวิเคราะห์ผลการดำเนินงานที่ผ่านมา

การวิเคราะห์รายได้

ในปี 2549 ผลการดำเนินงานของกลุ่มฮานายังคงแข็งแกร่งตลอดทั้งปี
แต่อย่างไรก็ตามธุรกิจการผลิต IC ได้ชะลอตัวลงตลอดจนถึงปลายปี 2549
ถึงกระนั้นผลประกอบการในปี 2549 ยังคงเติบโตขึ้นถึงร้อยละ 24
แม้ว่าค่าเงินบาทจะแข็งค่าถึงร้อยละ 10 ในช่วงปีที่ผ่านมา

ผลการดำเนินงานของหน่วยงาน ไมโครอิเล็คโทรนิคส์ (PCBA) ยังคงแข็งแกร่งตลอดทั้งปี 2549 ปี
2548 และ ปี 2547 ซึ่งฟื้นตัวอย่างมากตั้งแต่ไตรมาสที่ 4 ของปี 2546
โดยมียอดขายเติบโตร้อยละ 18 ในปี 2549 จากที่มียอดขายเติบโต ร้อยละ 26 ในปี 2548
และร้อยละ 37 ในปี 2547

หน่วยงานผลิต IC เติบโตร้อยละ 28 ในปี 2549 จากเดิมร้อยละ 6 ในปี 2548 และ ปี 2547
มีการเติบโตอย่างแข็งแกร่งกว่าร้อยละ 35 ในปี 2547 ช่วง9 เดือนแรกของปี 2549
หน่วยงานมีผลการดำเนินงานที่แข็งแกร่งแต่มีอุปสงค์ลดลงในช่วงไตรมาสที่ 4 ของปี

ยอดขายของหน่วยผลิตผลิตภัณฑ์เฉพาะอย่าง เพิ่มขึ้นอย่างแข็งแกร่ง
โดยเฉพาะช่วงครึ่งปีหลังนั้นมียอดขายสูงขึ้นถึง ร้อยละ 31 ในปี 2549 โดย ลดลง ร้อยละ 12
เทียบกับปี 2548 และสูงขึ้นร้อยละ 14 เมื่อเทียบกับปี 2547

ยอดขายของบริษัท ฮานา ไมโครดิสเพลย์ เทคโนโลยี่ (HMT) มียอดขายเพิ่มขึ้นร้อยละ 93 ในปี
2549 กับการเพิ่มการผลิตของอุปกรณ์ UHF RFID โดยยอดขายของ RFID นั้นสูงกว่าร้อยละ 50
ยอดขายรวมของ HMT แต่ยอดขายในปี 2548 เมื่อเทียบกับปี 2547 ลดลงอย่างมีนัยสำคัญ
เนื่องจากการสูญเสียลูกค้ารายใหญ่ในปี 2547 โดยบริษัท Philips ได้ถอนตัวจากธุรกิจการผลิต
LCOS ในไตรมาสที่ 4 ของปี 2547

สัดส่วนยอดขายแยกตามผลิตภัณฑ์

+----------------------+----------+----------------+-----------------+
| ผลิตภัณฑ์               | ปี 2549   | ปี 2548         | ปี 2547          |
|                      |          |                |                 |
| Product              |          |                |                 |
+----------------------+----------+----------------+-----------------+
| PCBA (ลำพูน)          | 31%      | 34%            | 32%             |
+----------------------+----------+----------------+-----------------+
| PCBA (เซี่ยงไฮ้)        | 18%      | 17%            | 13%             |
+----------------------+----------+----------------+-----------------+
| CPG (กรุงเทพ)         | 13%      | 12%            | 15%             |
+----------------------+----------+----------------+-----------------+
| IC (อยุธยา และ เจียซิง) | 37%      | 36%            | 37%             |
+----------------------+----------+----------------+-----------------+
| HMT (สหรัฐอเมริกา)     | 1%       | 1%             | 3%              |
+----------------------+----------+----------------+-----------------+
|                      | 100%     | 100%           | 100%            |
+----------------------+----------+----------------+-----------------+

การวิเคราะห์อัตราส่วนกำไรขั้นต้น, ต้นทุนขาย และค่าใช้จ่ายในการขายและบริหาร

อัตราส่วนกำไรขั้นต้น (Gross Profit margin) ในปี 2549 เท่ากับร้อยละ 19 ลดลงร้อยละ 4
เมื่อเทียบกับอัตราส่วนกำไรขั้นต้นปี 2548 เท่ากับร้อยละ 22 ใน และในปี 2547 เท่ากับร้อยละ
23 โดยมีสาเหตุจากอัตราแลกเงินบาทที่แข็งค่าขึ้นเมื่อเทียบกับค่าเงินดอลลาร์สหรัฐ ถึงร้อยละ 5.6
จาก 40.27 บาท ในปี 2548 เป็น 38.02 บาทในปี 2549
เนื่องจากยอดขายของกลุ่มเกือบจะทั้งหมดอยู่ในรูปเงินดอลลาร์สหรัฐ ซึ่งการที่ค่าเงินบาทที่แข็งค่าขึ้น
ทำให้รายได้จากการขายในรูปเงินดอลลาร์สหรัฐเมื่อแลกเปลี่ยนเป็นเงินบาทลดลงประมาณ 250
ล้านบาท และกำไรขั้นต้นลดลง ร้อยละ 1.7
อีกทั้งการที่ต้นทุนวัตถุดิบสูงขึ้นเนื่องจากราคาสินค้าสูงขึ้นและการเปลี่ยนแปลงผลิตภัณฑ์ทำให้กำไรขั้นต้นลดลงร้อยละ
1.6 เนื่องจากการแข็งค่าของเงินบาท ร้อยละ 10 ในช่วงระหว่างปี
ทำให้มูลค่าสินค้าคงคลังลดลงในรูปของเงินบาทดังนั้นส่งผลให้กำไรขั้นต้นลดลง 187 ล้านบาท
(ร้อยละ 1.2) การลดลงของกำไรขั้นต้นร้อยละ 3.9 ถูกชดเชยร้อยละ 1
เนื่องจากการเติบโตของยอดขาย ค่าใช้จ่ายในการขายและบริหารเพิ่มขึ้นร้อยละ 9
จากการเติบโตของธุรกิจ และการเปิดดำเนินงานที่โรงงานเจียซิง
แต่อย่างไรก็ตามเนื่องจากยอดขายที่เติบโตถึงร้อยละ 24 ทำให้ค่าใช้จ่ายลดลงร้อยละ 1
เมื่อเทียบกับการขายปี 2548

การวิเคราะห์ผลกำไรจากการดำเนินงาน

กำไรจากการดําเนินการ (Operating margin) เท่ากับร้อยละ 15 ลดลงร้อยละ 3
เนื่องจากสาเหตุเดียวกันกับที่ได้ระบุในการวิเคราะห์กำไรขั้นต้นใน โดยที่ในปี 2548 และปี 2547
มี Operating marginใกล้เคียงกันที่ร้อยละ 18
ค่าใช้จ่ายในการขายและบริหารได้จัดการอย่างดีโดยเพิ่มขึ้นร้อยละ 9 ในปี 2549 ซึ่งในปี 2548
เพิ่มขึ้นมากกว่า 2547 ร้อยละ 13
แต่อย่างไรก็ตามเนื่องจากการเติบโตของภาวะธุรกิจและการเปิดดำเนินงานที่โรงงานเจียซิง
ทำให้ค่าใช้จ่ายในการขายลดลงเมื่อเทียบกับยอดขาย โดยที่คิดเป็นร้อยละ 5 ในปี 2549 ต่ำกว่าปี
2548 ที่ค่าใช้จ่ายในการขายเท่ากับร้อยละ 6

ในทำนองเดียวกัน อัตราส่วนกำไรสุทธิ (Net profit margin) ก่อนรายการยกเว้น
ลดลงถึงร้อยละ 15 ในปี 2549 จาก ร้อยละ 17 ในปี 2548 และ 2547
และภาษีเงินได้จะใกล้เคียงกันคือร้อยละ 6 ในปี 2549 และปี 2548 ในขณะที่ปี 2547 ร้อยละ 9
ของกำไรสุทธิก่อนหักภาษีซึ่งเป็นผลจากการได้สิทธิทางภาษีจากหน่วยงานส่งเสริมการลงทุน (BOI)
ที่โรงงานกรุงเทพและ อยุธยา

กำไรก่อนหักดอกเบี้ยจ่ายและภาษีเงินได้ (EBITDA margin) ลดลงร้อยละ 3 เป็นร้อยละ 20
ในปี 2549 เมื่อเทียบกับ ร้อยละ 24 ในปี 2548 และเท่ากับร้อยละ 27 ในปี 2547
เนื่องมาจากอัตราแลกเปลี่ยนเงินบาทที่แข็งค่าขึ้นและต้นทุนที่เพิ่มสูงขึ้น

ในปี 2549 ค่าเสื่อมราคาเพิ่มขึ้นเนื่องจากค่าใช้จ่ายที่เป็นการลงทุนสูงมากกว่าค่าเสื่อมราคา
โดยที่ค่าเสื่อมราคาปี 2548 ลดลงเทียบกับปี 2547
เนื่องจากการเปลี่ยนแปลงอายุการใช้งานของเครื่องจักรจาก 5 ปี เป็น 7 ปี จนถึงวันที่ 31
ธันวาคม 2547 เครื่องจักรทั้งหมดจะถูกคิดค่าเสื่อมราคาโดยวิธีเส้นตรงเป็นระยะเวลา 5 ปี
อย่างไรก็ตามภายหลังการทบทวนประวัติอายุการใช้งานของเครื่องจักรในแต่ละโรงงานพบว่า
มีอายุการใช้งานของเครื่องจักรนานกว่า 7 ปี ดังนั้นบริษัทฯ
จึงได้ทำการเปลี่ยนแปลงการคิดค่าเสื่อมราคาของเครื่องจักรในโรงงานในประเทศไทยเป็นเวลา 7
ปี โดยมีผลตั้งแต่วันที่ 1 มกราคม 2548 ผลจากการเปลี่ยนแปลงดังกล่าว
ทำให้ค่าใช้จ่ายจากค่าเสื่อมราคาลดลง 212 ล้านบาท สำหรับเวลา 12 เดือนที่สิ้นสุด ณ วันที่ 31
ธันวาคม 2548 เมื่อเทียบกับการคำนวณค่าเสื่อมราคาแบบเดิม
การเปลี่ยนแปลงดังกล่าวไม่มีผลต่อกระแสเงินสดหรือกำไรก่อนหักดอกเบี้ยจ่ายและภาษีเงินได้
(EBITDA)

การวิเคราะห์เงินปันผลจ่าย

บริษัทฯ จ่ายเงินปันผลต่อหุ้น (ก่อนการเปลี่ยนแปลงมูลค่าพาร์เป็นอัตราส่วน 5 ต่อ 1 ในปี 2547)
จากผลกำไรในปี 2546 เท่ากับ 5 บาทต่อหุ้นโดยจ่ายในปี 2547 และภายหลังการลดพาร์
เงินปันผลเท่ากับ 1.10 บาทต่อหุ้นจากกําไรในปี 2547 โดยจ่ายในปี 2548 และอัตรา 1.40
บาทต่อหุ้นจากกำไรในปี 2548 ซึ่งจ่ายในปี 2549
โดยคิดเป็นอัตราส่วนเงินปันผลจ่ายต่อกำไรสุทธิก่อนหักรายการยกเว้น เท่ากับ ร้อยละ 46, ร้อยละ
48 และร้อยละ 56 ตามลำดับ โดยปกติบริษัทฯจะประกาศการจ่ายเงินปันผล
จากมติที่ประชุมคณะกรรมการบริษัทในเดือนมีนาคมของปีถัดไปเพื่อที่จะนำเข้าสู่การขอมติรับรองจากที่ประชุมผู้ถือหุ้นสามัญประจำปีในเดือนเมษายน
และจะทำการจ่ายปันผลในช่วงเดือนพฤษภาคม เมื่อเดือนธันวาคม 2549 บริษัทฯ
ได้ทำการจ่ายเงินปันผลระหว่างกาลในอัตรา 0.50 บาท/หุ้น คิดเป็นจำนวนรวม 412 ล้านบาท

ฐานะทางการเงิน

กลุ่มบริษัทฯ ไม่มีภาระหนี้สินที่ก่อให้เกิดดอกเบี้ยจ่าย เงินสด (และรายการเทียบเท่าเงินสด)
สำรอง ณ 31 ธันวาคม 2549 เท่ากับ 2.1 พันล้านบาท และมียอดเงินสดสำรองเท่ากับ 3.3
พันล้านบาท และ 2.8 พันล้านบาท เมื่อสิ้นสุด ปี 2548 และ ปี 2547 ตามลำดับ

การลดลงของเงินสดเนื่องจากการจ่ายเงินปันผลในอัตราที่เพิ่มขึ้น รายจ่ายฝ่ายทุน
และค่าใช้จ่ายในการดําเนินงานที่เพิ่มขึ้น

คุณภาพสินทรัพย์

ลูกหนี้การค้า

ลูกค้าของบริษัทฯ เป็นบริษัทที่เป็นที่รู้จักและมีชื่อเสียงในอุตสาหกรรม IC และ
อิเล็คโทรนิคส์ทั้งนี้บริษัทฯจะทำการตั้งสำรองค่าเผื่อหนี้สงสัยจะสูญสำหรับหนี้ที่เกินกำหนดชำระ 90
วันรวมทั้งรายการที่ฝ่ายบริหารเชื่อว่ามีน่าสงสัยที่จะเกิดหนี้สูญ

โดยปกติบริษัทฯจะตั้งสำรองค่าเผื่อหนี้สงสัยจะสูญ 100% กรณีหนี้เกินกำหนดชำระ 90 วัน
แต่ทั้งนี้มีกรณียกเว้น ขึ้นอยู่กับความเป็นไปได้ที่จะได้รับการชำระหนี้จากลูกหนี้
โดยพิจารณาเงื่อนไขต่างๆ เช่น

- ประวัติการชำระหนี้ของลูกหนี้

- สถานะของลูกหนี้ ซึ่งอาจเป็นทั้งเจ้าหนี้และลูกหนี้ของบริษัทฯ ในคราวเดียวกัน

กรณีหนี้ที่เกินกำหนดชำระ 12 เดือน บริษัทฯ
จะรอการตัดจำหน่ายจากสำรองค่าเผื่อหนี้สงสัยจะสูญไปเป็นรายการหนี้สูญ ซึ่งจะไม่มีผลกระทบใดๆ
ต่องบกำไรขาดทุน

ตารางแสดงลูกหนี้การค้าของบริษัทฯและบริษัทย่อย

+------------------------------+--------+--------+--------+-----------+
| ลูกหนี้การค้า-บริษัทอื่น             | 2547   | 2548   | 2549   |           |
+------------------------------+--------+--------+--------+-----------+
| น้อยกว่า 3 เดือน                | 1      | 2      | 2      | 95%       |
|                              | ,484,6 | ,006,4 | ,326,0 |           |
| 3-6 เดือน                     | 59,270 | 41,798 | 45,511 | 5%        |
|                              |        |        | 122,5  |           |
|                              | 25,6   | 110,6  | 78,174 |           |
|                              | 54,059 | 97,152 |        |           |
+------------------------------+--------+--------+--------+-----------+
| 6-12 เดือน                    | 6,2    | 1,7    | 7,7    | 0%        |
|                              | 43,777 | 47,828 | 20,124 |           |
+------------------------------+--------+--------+--------+-----------+
| มากกว่า 12 เดือนขึ้นไป           | 5      | 3      | 3,2    | 0%        |
|                              | 19,447 | 45,454 | 72,227 |           |
+------------------------------+--------+--------+--------+-----------+
| รวมลูกหนี้-บริษัทอื่น               | 1      | 2      | 2      |           |
|                              | ,517,0 | ,119,2 | ,459,6 |           |
|                              | 76,553 | 32,232 | 16,036 |           |
+------------------------------+--------+--------+--------+-----------+
| หัก:ค่าเผื่อหนี้สงสัยจะสูญ           | -      | -4,9   | -2,2   | 0%        |
|                              | 62,776 | 73,376 | 66,567 |           |
+------------------------------+--------+--------+--------+-----------+
|                              | 1      | 2      | 2      |           |
|                              | ,517,0 | ,114,2 | ,457,3 |           |
|                              | 13,777 | 58,856 | 49,469 |           |
+------------------------------+--------+--------+--------+-----------+

สินค้าคงเหลือ

โดยทั่วไป บริษัทฯ จะทำการผลิตสินค้าตามคำสั่งซื้อของลูกค้า
ส่งผลให้ปริมาณสินค้าคงคลังส่วนใหญ่ของบริษัทฯ คือ วัตถุดิบ วัสดุสิ้นเปลือง เครื่องมือ และ
สินค้าระหว่างการผลิต หรือสินค้าสำเร็จรูปที่มีปริมาณน้อยที่รอการจัดส่งให้แก่ลูกค้า
โดยปกติกลุ่มบริษัทฯจะทำการตัดจำหน่ายวัตถุดิบที่หมดอายุและตั้งสำรองค่าเผื่อสำหรับสินค้าคงคลังที่หมดอายุและการด้อยค่าของของสินทรัพย์ถาวรที่มีนัยสําคัญในแต่ละไตรมาส

บริษัทฯ และบริษัทย่อยมีการตั้งสำรองเผื่อสินค้าล้าสมัย ดังนี้

หน่วย: บาท

  ------------------- ----------------- ----------------- -----------------
                      ปี 2549            ปี 2548            ปี 2547

  สำรองเผื่อสินค้าล้าสมัย   303,007,512       219,676,874       277,662,695
  ------------------- ----------------- ----------------- -----------------

ระยะเวลาหมุนเวียนสินค้าคงเหลือเฉลี่ยของบริษัทฯและบริษัทย่อยในปี 2549 เพิ่มขึ้นเท่ากับ 59 วัน
เมื่อเทียบกับยอด ณ สิ้นปี 2548 ซึ่งเท่ากับ 58 วัน โดยที่ยอด ณ สิ้นปี 2547 เท่ากับ 53 วัน

สภาพคล่อง

กลุ่มบริษัทฯ มีเงินสดสำรอง 2.1 พันล้านบาท และไม่มีภาระหนี้สิน
ส่งผลให้อัตราส่วนสภาพคล่องสูงประมาณ 3 เท่าต่อหนี้สินหมุนเวียน
กระแสเงินสดในการดำเนินกิจการยังคงแข็งแกร่งอย่างต่อเนื่องในปี 2549
เมื่อเทียบกับกำไรก่อนหักดอกเบี้ยจ่ายและภาษีเงินได้ (EBITDA) ถึง 2.9 พันล้านบาท ซึ่งสูงกว่าปี
2548 เท่ากับ 270 ล้านบาท

ยอดเงินสดสำรองในปี 2549 ลดลง 1.2 พันล้านบาท เนื่องจากการจ่ายเงินปันผลที่เพิ่มขึ้นในปี
2549 เป็นจํานวน 1.2 พันล้านบาท โดยสูงกว่าปี 2548 จำนวน 0.3 พันล้านบาท
และการเพิ่มค่าใช้จ่ายในการดำเนินงาน จำนวน 0.9 พันล้านบาทเนื่องจากยอดขายที่เพิ่มขึ้น

รายจ่ายฝ่ายทุน

รายจ่ายฝ่ายทุนของ ปี 2549 เท่ากับ 1,730 ล้านบาท ปี 2548 เท่ากับ 1,162 ล้านบาท และ ปี
2547 เท่ากับ 1,683 ล้านบาท
โดยปกติรายจ่ายฝ่ายทุนจะใช้สำหรับซื้อเครื่องจักรและอุปกรณ์การผลิตตามยอดขายที่เพิ่มขึ้น
โดยเฉพาะหน่วยงานผลิต IC อย่างไรก็ตามต้องใช้เวลาในการสั่งซื้อ 3-6 เดือน
การขยายต่อเติมโรงงานจะขึ้นอยู่กับการใช้ประโยชน์ของอาคารโรงงานในปัจจุบัน
และระยะเวลาในการก่อสร้างโรงงานใหม่หรือการขยายโรงงานเดิม

แหล่งที่มาของเงินทุน

บริษัทและบริษัทย่อยไม่มีภาระหนี้สิน มีเงินทุนหมุนเวียนในการดำเนินงานเป็นบวก
แหล่งเงินทุนของกลุ่มฮานาจะมาจากส่วนของผู้ถือหุ้น

ปัจจัยและอิทธิพลที่อาจมีผลต่อการดำเนินงานหรือฐานะการเงินในอนาคต

กลุ่มบริษัทฯ ดำเนินธุรกิจการผลิตชิ้นส่วนอิเล็คโทรนิคส์ โดยรับจ้างทำการผลิตสินค้าแทนลูกค้า
และดำเนินการจัดส่งให้ลูกค้า หรือลูกค้าของลูกค้า ดังนั้น ผลการดำเนินงานของกิจการ
จึงขึ้นอยู่กับความสามารถในการรักษาฐานลูกค้าเดิมและการแสวงหาลูกค้ารายใหม่ๆ
ซึ่งการเปลี่ยนแปลงของอัตราการเติบโตทางเศรษฐกิจของโลกและยอดขายสินค้าของลูกค้า
จึงมีผลต่ออุปสงค์ในสินค้าและบริการของบริษัทฯ

เนื่องด้วยบริษัทฯ และบริษัทย่อยมีรายได้จากการขายในรูปสกุลเงินต่างประเทศ
ซึ่งปกติเป็นสกุลเงินเหรียญสหรัฐ และมีต้นทุนในรูปสกุลเงินต่างประเทศคิดเป็นร้อยละ 63
ของรายได้จากการขายการเปลี่ยนแปลงของอัตราแลกเปลี่ยนเงินบาทต่อเหรียญสหรัฐ
จะมีผลกระทบต่อผลกำไรของกลุ่มบริษัทฯประมาณ 120 ล้านบาทต่อไตรมาส ซึ่งก็คือ (1-0.63) X
ยอดขาย X 10%

กลุ่มบริษัทฯเฉพาะในประเทศไทยมีงบดุลที่แสดงสินทรัพย์สุทธิประมาณ 20 ล้านเหรียญสหรัฐ
ซึ่งเป็นส่วนเงินทุนหมุนเวียนที่เกี่ยวข้องกับเงินตราต่างประเทศ กลุ่มบริษัทฯ
ได้ดำเนินการป้องกันความเสี่ยงจากอัตราแลกเปลี่ยน
โดยการทำสัญญาซื้อขายเงินตราต่างประเทศล่วงหน้า
ด้วยการซื้อเงินสกุลบาทและขายเงินสกุลเหรียญสหรัฐ เป็นจำนวน 21 ล้านเหรียญสหรัฐ
ซึ่งลดลงจากจำนวน 43 ล้านเหรียญสหรัฐในไตรมาส 2 ของปี 2548 และทำการต่อสัญญาทุกๆ 3-6
เดือนดังนั้นการเปลี่ยนแปลงทุกๆ ร้อยละ 10 ของอัตราแลกเปลี่ยนเงินบาทต่อเหรียญสหรัฐ
จึงไม่มีนัยสำคัญ
อย่างไรก็ตามผลกระทบต่อรายได้จากการดำเนินงานจะผันแปรตามการเปลี่ยนแปลงของอัตราแลกเปลี่ยนในระหว่างไตรมาส

ในขณะที่มูลค่าทางบัญชีของบริษัทย่อยในต่างประเทศถูกบันทึกในรูปสกุลเงินต่างประเทศผลกระทบของการเปลี่ยนแปลงอัตราแลกเปลี่ยนจะปรากฏใน
"รายการผลต่างจากการแปลงค่างบการเงิน" ในส่วนของผู้ถือหุ้นในบัญชีงบดุล
ซึ่งไม่มีผลกระทบต่อเงินสดจากการเปลี่ยนแปลงดังกล่าว

  หน่วย: บาท

  ---------------------------- ------------- ----------------- -----------------
                               ปี 2549        ปี 2548            ปี 2547

  กำไร(ขาดทุน)จากอัตราแลกเปลี่ยน   100,133,794   (5,606,662)       46,308,249
  ---------------------------- ------------- ----------------- -----------------

บริษัทร่วม-AIT

ณ ปัจจุบัน บริษัทฯถือหุ้นโดยทางอ้อมร้อยละ 23.6 ในบริษัท แอดแวนซ์ อินเตอร์คอนเนค เทคโนโลยี่ จำกัด (AIT) ซึ่งการเข้าถือหุ้นดังกล่าวเกิดจาก ในปี 2542 ฮานาได้ทำการรวมกิจการระหว่างบริษัทย่อยซึ่งบริษัทฯ ถือหุ้นร้อยละ 100 คือบริษัท ฮานา เทคโนโลยี่ จำกัด (HTL) ซึ่งเป็นบริษัทย่อยดำเนินธุรกิจการประกอบ IC ที่ประเทศฮ่องกง กับบริษัทเล็กๆที่เกี่ยวข้องกันในกลุ่มฮานา กับบริษัทแห่งหนึ่ง โดยบริษัทร่วมแห่งใหม่นี้ คือ AIT โดยบริษัทฯ เข้าเป็นผู้ถือหุ้น ร้อยละ 43 ในบริษัทร่วมดังกล่าว ทั้งนี้บริษัทฯได้ทำการตั้งสำรองเต็มจำนวน สำหรับเงินลงทุนใน AIT ในปี 2545 แต่บริษัทฯ ยังคงถือหุ้นในสัดส่วนร้อยละ 43 ใน AIT ณ วันที่ 31 ธันวาคม 2547 สัดส่วนการถือหุ้นในบริษัทร่วมดังกล่าวลดลงเหลือร้อยละ 38 เนื่องด้วย AIT ได้ดำเนินการเพิ่มทุนของบริษัท ซึ่งฮานามิได้เข้ายุ่งเกี่ยวแต่อย่างใดและเมื่อ วันที่ 31 ธันวาคม 2548 ภายหลังการปรับโครงสร้างหนี้ซึ่งเกี่ยวข้องกับการแปลงหนี้สินเป็นทุนและการเพิ่มทุนซึ่งฮานาไม่ได้เข้าร่วมแต่อย่างใด ส่งผลให้สัดส่วนการถือหุ้นของฮานาในบริษัทร่วมแห่งนี้ ณ ปัจจุบันเท่ากับร้อยละ 23.6 และก็ยังไม่มีอะไรเปลี่ยนแปลงสำหรับในปี 2549

รายการยกเว้น

ในปี 2549 และ ปี 2548 ไม่มีรายการยกเว้นใดๆ ในปี 2547 บริษัท ฮานา
ไมโครดิสเพลย์เทคโนโลยี่ (HMT) ซึ่งเป็นบริษัทย่อยที่มีฐานการผลิตที่รัฐโอไฮโอ
ประเทศสหรัฐอเมริกา มียอดขายที่แข็งแกร่งเกือบตลอดปี อย่างไรก็ตาม บริษัท Philips
ซึ่งเป็นลูกค้ารายสำคัญได้ถอนตัวออกจากธุรกิจผู้ผลิตผลิตภัณฑ์ LCOS ในไตรมาสที่ 4 ของปี
แม้ว่าบริษัทฯ ยังคงมีลูกค้าผลิตภัณฑ์ LCOS รายอื่นๆ บริษัทฯ
ได้พิจารณาทำการตั้งสำรองเต็มจำนวนเป็นมูลค่า 1.7 ล้านเหรียญสหรัฐ

(67 ล้านบาท) สำหรับการตัดรายการวัตถุดิบ, เครื่องจักรอุปกรณ์ของผลิตภัณฑ์ LCOS ในไตรมาสที่
4 ของปี 2547
รวมทั้งทำการบันทึกรายการประมาณการขาดทุนจาการถูกประเมินภาษีของปีก่อนๆจำนวน 20
ล้านบาทของบริษัท

ฮานา เซมิคอนดักเตอร์ (กรุงเทพ) จำกัด

ภาวะอุตสาหกรรมและการแข่งขัน

ในปี 2549 อุตสาหกรรมอิเล็คโทรนิคส์ทั่วโลกยังคงความแข็งแกร่งต่อเนื่องจากครึ่งปีหลัง ของปี
2548 หน่วยงานผลิต

ในช่วงปลายปีที่ผ่านมา อุปสงค์ในสินค้า IC
ทรงตัวเพราะอุปสงค์ที่อ่อนตัวลงของชิ้นส่วนโทรศัพท์มือถือ
ส่วนอุปสงค์ของทางด้านไมโครอิเล็คโทรนิคส์ PCBA นั้นแข็งแกร่งตลอดทั้งปี
ถึงแม้จะมีการอ่อนตัวในช่วงไตรมาสแรกของปีทางด้านธุรกิจการผลิต LED
ของหน่วยงานผลิตผลิตภัณฑ์เฉพาะอย่าง (CPG) เคยมีภาวะทรงตัวตลอดปี 2548
แต่กลับมากระเตื้องขึ้นในช่วงกลางปี 2549

ทางบริษัทยังคงรักษากลยุทธ์ทางการตลาดโดยการเสนอผลิตภัณฑ์ที่มีคุณภาพตามความต้องการของลูกค้าในราคาที่น่าดึงดูด
ทางบริษัทเชื่อว่าการที่ซึ่งส่งผลให้บริษัทฯ
ยังสามารถรักษาการมีส่วนแบ่งการตลาดในการแข่งขันกับผู้ผลิตรายอื่นๆในตลาดอุตสาหกรรมอิเล็คโทรนิคส์

ค่าตอบแทนของผู้สอบบัญชี

ค่าตอบแทนจากการสอบบัญชีปี 2549

+-------------------------------+-------------------+-----------------+
| ชื่อบริษัทผู้จ่าย                    | ชื่อผู้สอบบัญชี         | ค่าสอบบัญชี        |
+-------------------------------+-------------------+-----------------+
| บริษัท ฮานา ไมโครอิเล็คโทรนิคส     |   สายฝน อินทร์แก้ว   | 1,690,000 บาท   |
| จำกัด (มหาชน)                  |                   |                 |
+-------------------------------+-------------------+-----------------+
| บริษัท ฮานา เซมิคอนดักเตอร์        | สายฝน อินทร์แก้ว     | 660,000 บาท     |
| (อยุธยา) จำกัด                  |                   |                 |
+-------------------------------+-------------------+-----------------+
| บริษัท ฮานา เซมิคอนดักเตอร์        | สายฝน อินทร์แก้ว     | 450,000 บาท     |
| (กรุงเทพ) จำกัด                 |                   |                 |
+-------------------------------+-------------------+-----------------+
| บริษัท ฮานา เทรดิ้ง จำกัด          | สายฝน อินทร์แก้ว     | 30,000 บาท      |
+-------------------------------+-------------------+-----------------+
| รวมค่าตอบแทนจากการสอบบัญชี       |                   | 2,830,000 บาท   |
+-------------------------------+-------------------+-----------------+

ค่าบริการอื่น

  ---------------------------- ------------------------------------------------------------------- ----------- ----------------------- ---------------------
  ชื่อบริษัทผู้จ่าย                   ประเภทของงานบริการอื่น                                                 ชื่อผู้สอบบัญชี   ค่าตอบแทนของงานบริการอื่น   

                                                                                                               ส่วนที่จ่ายไปในระหว่างปีบัญชี   ส่วนที่จะต้องจ่ายในอนาคต

  บริษัท ฮานา ไมโครอิเล็คโทรนิคส    การตรวจสอบเพื่อวัตถุประสงค์เฉพาะการตรวจสอบการปฏิบัติตามเงื่อนไขของบัตรส่งเสริม   บริษัท        450,000 บาท             -
  จำกัด (มหาชน)                                                                                     สำนักงาน                             
                                                                                                   เอินส์ท แอนด์                          
                                                                                                   ยัง จำกัด                             

  บริษัท ฮานา เซมิคอนดักเตอร์       การตรวจสอบเพื่อวัตถุประสงค์เฉพาะการตรวจสอบการปฏิบัติตามเงื่อนไขของบัตรส่งเสริม   บริษัท        320,000 บาท             -
  (อยุธยา) จำกัด                                                                                     สำนักงาน                             
                                                                                                   เอินส์ท แอนด์                          
                                                                                                   ยัง จำกัด                             

  บริษัท ฮานา เซมิคอนดักเตอร์       การตรวจสอบเพื่อวัตถุประสงค์เฉพาะการตรวจสอบการปฏิบัติตามเงื่อนไขของบัตรส่งเสริม   บริษัท        100,000 บาท             -
  (กรุงเทพ) จำกัด                                                                                    สำนักงาน                             
                                                                                                   เอินส์ท แอนด์                          
                                                                                                   ยัง จำกัด                             

  รวมค่าตอบแทนสำหรับงานบริการอื่น                                                                                   870,000 บาท             -
  ---------------------------- ------------------------------------------------------------------- ----------- ----------------------- ---------------------